
ALYTAUS MIESTO SAVIVALDYBĖS MERAS


POTVARKIS
[bookmark: tekstoAntraste]DĖL PASTATO  – GYVENAMOJO NAMO  JURGIŠKIŲ G. 63, ALYTUJE, BENDROJO NAUDOJIMO OBJEKTŲ ADMINISTRATORIAUS SKYRIMO

2026-06-12  Nr. M-265
Alytus




Vadovaudamasis Lietuvos Respublikos civilinio kodekso 4.84 straipsnio 1, 3 ir 4 dalimis, Bendrojo naudojimo objektų administratoriaus atrankos, skyrimo ir atšaukimo tvarkos aprašo, patvirtinto Lietuvos Respublikos aplinkos ministro 2025-02-10 įsakymu Nr. D1-16 „Dėl Bendrojo naudojimo objektų administratoriaus atrankos, skyrimo ir atšaukimo tvarkos aprašo patvirtinimo“, 19 ir 26 punktais, Alytaus miesto daugiabučių gyvenamųjų namų bendrojo naudojimo objektų maksimalių administravimo mokesčio tarifų apskaičiavimo tvarkos aprašu, patvirtintu Alytaus miesto savivaldybės tarybos 2014-10-30 sprendimu Nr. T-275 „Dėl Alytaus miesto daugiabučių gyvenamųjų namų bendrojo naudojimo objektų maksimalių administravimo mokesčio tarifų apskaičiavimo tvarkos aprašo tvirtinimo“, atsižvelgdamas į 2026-06-09 Butų ir kitų patalpų savininkų balsavimo raštu protokolą Nr. KPPt-328:
1. 	Skiriu penkeriems metams uždarąją akcinę bendrovę  „Altu“ (Vingio g. 5, 63221 Alytus, įmonės kodas 149951417, pridėtinės vertės mokėtojo kodas LT499514113) pastato – gyvenamojo namo  Jurgiškių g. 63, Alytuje, (unikalus Nr. 1199-1007-5015, naudingas plotas 1100,35 kv. m, 20 gyvenamosios paskirties patalpų) bendrojo naudojimo objektų administratore.
2. Nustatau, kad:
2.1.	 gyvenamojo namo Jurgiškių g. 63, Alytuje, bendrojo naudojimo objektų administravimo tarifas – 0,06 Eur už 1 kv. m (su PVM);
2.2. 	administratoriaus įgaliojimai anksčiau termino pasibaigia Lietuvos Respublikos civilinio kodekso 4.250 straipsnyje nustatytais pagrindais, taip pat įregistravus gyvenamųjų namų ir kitų patalpų savininkų bendrijos įstatus arba sudarius jungtinės veiklos sutartį.
3. Pavedu UAB „Altu“:
3.1. šio potvarkio 1 punkte nurodyto pastato  –  gyvenamojo namo administravimo skyrimo faktą įregistruoti Nekilnojamojo turto registre;
3.2. apie administratoriaus skyrimą paskelbti gyvenamojo pastato skelbimų lentose.
Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka.

